**Univerzita Pavla Jozefa Šafárika v Košiciach**

**Právnická fakulta**

**Katedra finančného práva, daňového práva a ekonómie**

T e m a t i c k ý plán

**prednášok z predmetu Finančné právo I.**

**v zimnom semestri II. ročníka bakalárskeho denného štúdia v AR 2016/2017**

**Prednášky sa konajú (pravdepodobne) v posl. č. P 13 (13,30 – 15,00 hod.)**

1. **Financie, ich podstata, členenie a funkcie.**

**(prof. V. Babčák – 21.september 2016)**

Podstata, pojem a členenie financií. Verejné financie, ich podstata a funkcie. Základné články verejných financií a ich všeobecná charakteristika: štátny rozpočet, štátne účelové a iné verejné peňažné fondy, rozpočty územnej samosprávy (obcí a vyšších územných celkov), financie štátnych podnikov.

1. **Organizácia finančnej sústavy [národné a medzinárodné finančné orgány (mimo EÚ)].**

**(dr. A. Romanová – 28.september 2016)**

Pojmové vymedzenie finančného orgánu. Členenie finančných orgánov. Orgány štátnej správy pre oblasť verejných financií. Orgány bankovej sústavy. Finančné a iné orgány územnej samosprávy. Iné (špecializované) finančné orgány.

Medzinárodné (nadnárodné) finančné orgány a inštitúcie (Medzinárodný menový fond. Skupina Svetovej banky. Európska banka pre obnovu a rozvoj. Rozvojová banka Rady Európy. Banka pre medzinárodné zúčtovanie. Medzinárodná banka pre hospodársku spoluprácu. Svetová obchodná organizácia. Organizácia pre hospodársku spoluprácu a rozvoj).

1. **Finančné právo v systéme práva (I.).**

**(dr. M. Štrkolec – 5.október 2016)**

Predmet, metódy a systém slovenského finančného práva. Pojem, funkcie a princípy slovenského finančného práva. Všeobecná charakteristika jednotlivých pododvetví slovenského finančného práva.

1. **Finančné právo v systéme práva (II.).**

**(doc. M. Bujňáková – 12.október 2016)**

Vzťah finančného práva k iným právnym odvetviam. Pojem a členenie prameňov slovenského finančného práva.

Veda o finančnom práve, jej predmet, metódy, systém a aktuálne otázky.

1. **Finančné právo v systéme práva (III.). – (1 hod.)**

**Finančná kontrola, Dohľad, audit – (1 hod.)**

**(doc. K. Prievozníková – 19.október 2016)**

Finančno-právne normy, ich podstata a členenie. Realizácia finančno-právnych noriem v praxi. Finančno-právne vzťahy, ich podstata, predpoklady a prvky. Charakteristické znaky finančno-právnych vzťahov.

Podstata, funkcie a druhy finančnej kontroly. Subjekty vykonávajúce finančnú kontrolu (NR SR. vláda SR. Úrad vlády SR. Ministerstvo financií SR. orgány finančnej správy. Najvyšší kontrolný úrad SR atď.).

Dohľad a audit v oblasti finančno-právnych vzťahov.

1. **Rozpočtové právo – VŠEOBECNÁ ČASŤ (I.).**

**(doc. M. Bujňáková – 26.október 2016)**

Podstata slovenského rozpočtového práva, jeho pojmové vymedzenie a členenie. Pramene slovenského rozpočtového práva. Rozpočtovo-právne vzťahy, ich charakteristika a členenie.

1. **Rozpočtové právo – VŠEOBECNÁ ČASŤ (II.).**

**(doc. M. Bujňáková – 2.november 2016)**

Ekonomická a právna podstata štátneho rozpočtu, rozpočtov obcí a rozpočtov vyšších územných celkov. Funkcie verejných rozpočtov. Rozpočtová sústava verzus rozpočet verejnej správy.

1. **Rozpočtové právo – VŠEOBECNÁ ČASŤ (III.).**

**(dr. M. Štrkolec – 9.november 2016)**

Rozpočtové zásady (pravidlá) v slovenskom rozpočtovom práve. Porušenie finančnej disciplíny. Finančné vzťahy s EÚ.

1. **Rozpočtové právo Štátu I.**

**(prof. V. Babčák – 16.november 2016)**

Štátny rozpočet a jeho skladba. Správca kapitoly štátneho rozpočtu, jeho oprávnenia a povinnosti. Rozpočty štátnych účelových fondov. Štátny dlh, štátne aktíva a štátne pasíva.

1. **Rozpočtové právo štátu II.**

**(prof. V. Babčák – 23.november 2016**

Rozpočtový proces, jeho pojem a podstata. Vzťah rozpočtového procesu na úrovni štátneho rozpočtu k zákonodarnému procesu. Etapy rozpočtového procesu. Rozpočtové provizórium.

1. **Rozpočtové právo územnej samosprávy.**

**(doc. K. Prievozníková – 30.november 2016)**

Príjmy a výdavky rozpočtov územnej samosprávy (obcí a vyšších územných celkov). Rozpočtové a finančné hospodárenie územnej samosprávy a jeho osobitosti. Pravidlá používania návratných zdrojov financovania územnej samosprávy. Pravidlá uzatvárania zmlúv pri verejnom obstarávaní. Osobitosti hospodárenia obcí a vyšších územných celkov. Ozdravný režim obce. Nútená správa obce.

1. **Rozpočtové právo procesné.**

**(doc. K. Prievozníková – 7.december 2016)**

Rozpočtový proces obce a vyššieho územného celku (Rozpočet a viacročný rozpočet, ich zostavovanie a schvaľovanie. Rozpis rozpočtu, plnenie rozpočtu a zmeny rozpočtu. Záverečný účet).

1. **Zmeny vo finančnom zákonodarstve (II.).**

**(prof. V. Babčák – 14.december 2016)**

Tematický plán seminárov sa obsahovo zhoduje s tematickým plánom prednášok.

Prerokované a schválené na zasadnutí katedry dňa 12.septembra 2016

Prof. JUDr. Vladimír Babčák, CSc.

vedúci katedry